Terrassilaud on soodne ja enimkasutatud materjal terrassi ehitamiseks!
#000000
Terrassilaud on enamasti ühelt või mõlemalt poolt pikisuunas rihveldatud, et vähendada lauas tekkivaid pingeid ja lõhenemise ohtu. Ühepoolse rihvelduse puhul võib üles jätta nii soonelise kui ka sileda külje. Rihveldatud pool ei ole märja ilmaga nii libe, samas on sile pind palja jala all mõnusam, samuti on siledat pinda lihtsam puhastada ja hooldada.
#000001
Kahepoolse rihvelduse puhul saab valida enam meeldiva profiili vahel. Vaata lähemalt: 
#000002
Terrassi ehitamisel tuleb arvestada väliskeskkonnaga, ku puitu ohustavad mitmesugused hallitusseened ja kahjurputukad. Immutatud puit on kaitstud kõigi eelnevate ohtude eest. Surveimmutamise käigus viiakse kaitsevahend sügavale puidu struktuuri. Immutamiseks kasutatakse autoklaavset meetodit, kus kemikaal viiakse puitu vaakumi- ja survefaasist koosnevas immutustsüklis. Kõige paremini sobib immutamiseks männipuit, sest männi rakuseinade ehitus lubab immutusainel tungida kõige sügavamale. Et vesi ei takistaks immutusaine imendumist puitu, peab immutatava puidu niiskus olema alla 28%.
#000003
Pakume Tanalith E veepõhise puiduimmutuskemikaaliga sügavimmutatud terrassilaudu. Tanalith E sisaldab vaseühendeid ja orgaanilisi biotsiide (asoole). Tanalith E ei sisalda mürgiseid arseeni- ega kroomiühendeid. Tanalith E-ga immutatud puitu kasutatakse kohtades, kus on mõõdukas kuni suur seenkahjustuste ja kahjurputukate esinemise oht – põhikonstruktsioonide kokkupuutes maa, vee ja betooniga. Tanalith E-ga immutatud puit on rohekas. Pruuni värvusega immutatud puitu saadakse puidu immutamisel Tanalith E lahusega, millele on lisatud pruuni värvainet. Selliselt saadud pruun toon pole siiski eriti UV-kindel.
#000004
Immutatud puit on keskkonnale ja inimestele ohutu.
#000005
Nii rohelise kui pruuni immutusega terrassilauad saab hiljem töödelda toonitud terrassiõliga. Sügavimmutatud terrassilaud ei vaja esimesel aastal täiendavat töötlemist, kuid edaspidi tuleks terrassi õlitada spetsiaalse terrassiõliga iga 1-2 aasta järel. Mida tumedam on kasutatav õli, seda vastupidavam on terassilaud päikese UV-kiirgusele.
#000006
Kuid terrass ei pea tingimata olema pruun. Naturaalse või valge terrassi jaoks võib kasutada immutamata terrassilauda ning seda ise kohapeal läbipaistva terrassiõliga või valge peitsiga töödelda. Tööd on rohkem, kuid tulemus on huvitavam. Võimalik on valida sobiv värvitoon ka tehases immutatud ja viimistletud terrassilaudade seast.
#000007